C 184/24
FI
Euroopan unionin virallinen lehti
25.5.2023
LIITE
Seuraavilla sivuilla liitteenä neuvoa-antavan valiokunnan ”teollisuuden muutokset” täydentävä lausunto ”Teollisuus 5.0 puurakentamisen alalla”:
Neuvoa-antavan valiokunnan ”teollisuuden muutokset” lausunto aiheesta ”Teollisuus 5.0 puuraken­ tamisen alalla” (asiakokonaisuuteen TEN/794 kuuluvaa lausuntoa täydentävä lausunto)
Esittelijä: Martin BÖHME Yhteisesittelijä: Rolf GEHRING
Komitean täysistunnon päätös
15.11.2022
Oikeusperusta
työjärjestyksen 56 artiklan 1 kohta täydentävä lausunto
Vastaava elin
neuvoa-antava valiokunta ”teollisuuden muutokset” (CCMI)
Hyväksyminen CCMI:ssä
27.2.2023
Äänestystulos (puolesta / vastaan / pidättyi äänestämästä) 29/0/3
1.
Päätelmät ja suositukset 1.1 Euroopan talous- ja sosiaalikomitea (ETSK) korostaa, että puu tarjoaa rakennusmateriaalina suuria mahdollisuuksia, koska se on kestäväpohjainen ja kustannustehokas vaihtoehto, jota voidaan käyttää perinteisten rakennusmateriaalien, kuten betonin ja teräksen, sijaan ja niiden rinnalla.
Toinen etu on se, että työn tuottavuus on puurakentamisen yhteydessä korkeaa, mikä mahdollistaa nopeamman ja tehokkaamman rakentamisen.
Lisäksi rakennuselementtejä voidaan esivalmistaa tehtaassa, ja tämä vähentää kustannuksia ja lisää turvallisuutta rakentamisen aikana.
1.2 Puurakennusalan työntekijöiden koulutus ja elinikäinen oppiminen on tärkeämpää kuin koskaan.
Koulutuksen on pohjauduttava kaikkien työmarkkinaosapuolten vuoropuheluun.
1.3 ETSK katsoo, että puurakennusalan vahvistuminen tuo merkittäviä mahdollisuuksia työntekijöille erityisesti maaseudulla.
Puuteollisuuden ja puurakennusalan ihmisarvoiset työpaikat voivat auttaa parantamaan taloudellista tilannetta sellaisilla maaseutualueilla, joilla metsätaloudella on tärkeä asema.
1.4 ETSK korostaa puurakentamisen monia ympäristöhyötyjä.
Yksi suurimmista hyödyistä on se, että puu on uusiutuva raaka-aine, joka aiheuttaa rakennuselementtien valmistuksen ja rakennusten rakentamisen yhteydessä sekä niiden elinkaaren aikana vähemmän hiilidioksidipäästöjä kuin muut rakennusmateriaalit.
Lisäksi puun käyttö rakennusalalla edistää metsien säilymistä ja hoitoa, sillä se tarjoaa kannustimia metsien kestävään hoitoon ja käyttöön.
Puu sitoo kasvuvaiheensa aikana hiilidioksidia ilmakehästä ja varastoi sen.
Kun puuta käytetään rakennusmateriaalina, se on siis ns. vihreä rakennusmateriaali ja edistää kasvihuonekaasujen vähentämistä kaiken kaikkiaan.
1.5 ETSK viittaa tässä yhteydessä tuoreisiin rakentamista ja rakennustuotteita käsitteleviin julkaisuihinsa, erityisesti lausuntoihinsa aiheista ”Rakennustuotteiden kaupan pitämistä koskevien ehtojen yhdenmukaistaminen” (1) ja ”Puurakenta­ minen hiilidioksidipäästöjen vähentämiseksi rakennusalalla” (2).
(1) (2)
EUVL C 75, 28.2.2023, s. 159.
ETSK:n lausunto aiheesta ”Puurakentaminen hiilidioksidipäästöjen vähentämiseksi rakennusalalla” (ks.
EUVL s. 18).